Manifestum sit omnibus presentibus et futuris, quod Ulricus de Longo Campo et Aymo filius eius dederunt sancto Stephano diuionensi et fratribus Montisciconii quartam partem terre Breiarum Sennonarum et huius donacionis fuerunt testes: Canonici, Girardus, prior Montisciconii, Guido Rufus, Girardus cellerarius, Stephanus; milites: Wido de Fauerneio, Wido Aillenardus, Theodericus de Genleio; clientes: Guillermus prepositus, Petrus prepositus, Paganus filius Guidonis Garnerii, Stephanus de Fauerneio. Hoc donum laudauerunt uxores Ulrici et Aymonis et Emilina coram predicto Girardo priore, Oldeberto sacerdote de Parrine, Girardo clerico de Longocampo.